
  HANNAH REIDOVÁ, vojvodkyňa Dunbartonová, je konečne voľná. Zbavila sa bremena desaťročného manželstva apo roku smútku za nebohým manželom vojvodom Dunbartonom si konečne bude užívať.


  Slobodu už dlho očakávala apatrilo sa ju osláviť.


  Za vojvodu sa vydala po piatich dňoch známosti - jeho milosť sa tak nevedela dočkať sobáša, že vybavila zvláštne povolenie, aby nemuseli čakať na ohlášky. Ona mala devätnásť, on čosi vyše sedemdesiat. Nikto si nebol istý, koľko má presne rokov, no niektorí hovorili, že mu ide na osemdesiat. Včase sobáša bola vojvodkyňa taká krásna, až to vyrážalo dych - štíhla postava, oči belasé ako letná obloha, rozžiarená tvár, akoby stvorená na úsmev, adlhé vlnité vlasy také svetlé, až sa zdali takmer biele. Zdruhej strany na tele aj na tvári vojvodu sa odrážal zub času, okrem toho trpel dnou. Asrdce mu už bilo nepravidelne.


  Samozrejme, vydala sa zaňho pre peniaze adúfala, že opár rokov znej bude bohatá vdova. Teraz aj bola bohatou vdovou, hoci na svoju slobodu musela čakať dlhšie, než predpokladala. Ale konečne si mohla naplno užiť bohatstvo.


  Ak máme použiť ošúchané klišé, starý vojvoda zbožňoval zem, po ktorej kráčala. Zaplavil ju takým množstvom drahých šiat, že keby si ich chcela obliecť naraz, aj by sa pod nimi zadusila. Hosťovskú izbu vedľa jej obliekarne vdome Dunbartonovcov na Hanover Square vLondýne premenili na druhú obliekareň plnú hodvábu, saténu akožušín - okrem iného oblečenia adoplnkov -, ktoré si obliekla možno raz-dva razy, potom ich nahradila novými šatami adoplnkami. Avojvoda nemal jeden, dva, tri, ale štyri trezory zabudované do stien svojej spálne, kde boli uložené všetky šperky, ktoré za tie roky daroval svojej milovanej - jeho žena mohla kedykoľvek prísť avybrať si čokoľvek, čo sa jej zažiadalo.


  Vojvoda bol milujúci manžel asvoju ženu rozmaznával.


  Vojvodkyňa bola vždy nádherne oblečená aozdobená až ostentatívne veľkými šperkmi, väčšinou diamantmi. Nosila ich vo vlasoch, na ušiach, na hrudi, na zápästiach, na niekoľkých prstoch na každej ruke.


  Vojvoda sa rád pýšil svojou trofejou akamkoľvek sa pohol, hrdo, priam zbožne na ňu hľadel. Vrozkvete mladosti by bol vyšší ako ona, ale vekom sa zhrbil amusel sa podopierať paličkou, noväčšinou len sedel. Keď boli niekde spolu, vojvodkyňa sa od neho nikdy veľmi nevzdialila, ani keď boli na bále amala dosť nádejných partnerov. Ona sa však venovala manželovi ana krásnych perách jej pritom vždy pohrával náznak úsmevu. Priam stelesnenie manželskej oddanosti. To nemohol nikto poprieť.


  Keď vojvoda nemohol ísť sňou - apostupom rokov sa mu zdomu vychádzalo čoraz ťažšie -, vojvodkyňu sprevádzali na spoločenské udalosti smotánky iní muži. Konkrétne traja - lord Hardingraye, sir Bradley Bentley avikomt Zimmer -, všetko príťažliví, elegantní,šarmantní džentlmeni. Bolo všeobecne známe, že obľubujú jej spoločnosť aaj ona sa snimi cíti dobre. Anikto nikdy nepochyboval, čo táto obľuba zahŕňa. Ľudia nevedeli len to - a, samozrejme, špekulovali otom, hoci nikdy nedospeli kuspokojujúcemu záveru -, či si to potešenie užívajú svojvodovým vedomím.


  Niektorí sa domnievali, že sa to deje sjeho požehnaním. Ale väčšinou mali vojvodu radi - najmä keď už bol starý azaslúžil si poľutovanie - askôr im vyhovovalo vidieť ho ako chudáka starca, ktorému sa ubližuje. Tí istí ľudia, väčšinou ženy, sa ovojvodkyni vyjadrovali ako oošperkovanej zlatokopke.


  Apotom sa vojvodkynin očarujúci spoločenský život,škandalózne lásky apochmúrne väzenie vo zväzku so starým, chorľavým manželom zrazu skončilo - vojvoda raz nadránom sčista-jasna podľahol srdcovému infarktu. Samozrejme, nebolo to ani zďaleka tak skoro, ako vojvodkyňa dúfala.


  Teraz konečne získala majetok, ale draho za to zaplatila - svojou mladosťou. Keď zomrel, mala dvadsaťdeväť rokov, akeď krátko po Vianociach odložila smútok, mala tridsať. Vianoce trávila na svojom vidieckom sídle vCopelande vkentskom grófstve - to sídlo jej vojvoda kúpil, aby po jeho smrti nemusela odísť zdomu, keď jeho synovec prevezme titul asním spojené majetky. Copelandské sídlo bola veľká rezidencia obkolesená rozľahlým parkom.


  Atak bola vojvodkyňa Dunbartonová vo veku tridsať rokov konečne slobodná. Aneuveriteľne bohatá. Pripravená osláviť slobodu. Len čo prešli veľkonočné sviatky, presťahovala sa do Londýna achystala sa užiť si spoločenskú sezónu. Usadila sa vdome Dunbartonovcov, lebo nový vojvoda bol srdečný muž vstrednom veku aradšej trávil čas na vidieku arátal svoje ovce, než by sedel vmeste na zasadaní Hornej snemovne apočúval iných titulovaných urodzených mužov, ako rečnia ozáležitostiach, ktoré sú možno dôležité pre krajinu asvet, ale jeho absolútne nezaujímajú. Každému, kto bol ochotný počúvať, hovoril, že politici sú nudná cháska. Akeďže nebol ženatý, nemal mu kto povedať, že sedenie vHornej snemovni je len vedľajší dôvod, aby sa na jar zišla vmeste smotánka. Pokiaľ išlo oňho, vojvodkyňa mohla hoci aj každý večer sjeho požehnaním usporiadať vdome Dunbartonovcov bál. Aj jej to oznámil. Pravda, pod podmienkou, že mu nepošle účty.


  Tá posledná poznámka bola preňho typická, lebo bol známy držgroš. Ale vojvodkyňa nepotrebovala nikomu posielať účty. Bola nesmierne bohatá amohla ich platiť sama.


  Ahoci už nebola vrozpuku mladosti atridsiatka je pre ženu dosť nepríjemný vek, ešte vždy bola neuveriteľne krásna. Nikto to nemohol poprieť, hoci by sa našlo zopár takých, čo by to urobili, keby mohli. Vskutočnosti bola teraz možno ešte krajšia ako vdevätnástich - za tie roky trochu pribrala, ato na správnych miestach. Ešte vždy bola štíhla, ale vnadne zaoblená. Vtvári sa jej už nezračil dychtivý výraz dievčaťa, ale mala ju dokonale vycizelovanú apleť priam alabastrovú. Často sa usmievala, hoci jej typický úsmev bol napoly arogantný, napoly mámivý apôsobil tajomne - akoby sa usmievala nad niečím vo svojom vnútri, nie nad niečím navôkol. Viečka mala mierne oťažené, aaj preto pôsobila zasnene aešte tajomnejšie. Vlasy jej šikovná komorná vždy bezchybne upravila - hoci to vyzeralo, akoby sa mohli každú chvíľu rozpustiť avkaskádach padať na chrbát. Také čosi sa však nikdy nestalo aaj to len znásobovalo jej čaro.


  Najkrajšie na nej asi boli tie vlasy, hovorili mnohí ľudia. Pravda, okrem očí. Alebo postavy. Alebo zubov, bieloskvúcich, pravidelných.


  Takto smotánka vnímala vojvodkyňu Dunbartonovú, ktorá bola vydatá za starého vojvodu,teraz sa vrátila do Londýna ako bohatá vdova akonečne mohla žiť slobodne.


  Samozrejme, nikto nevidel zblízka jej manželstvo anevedel, ako fungovalo. Teda, nikto okrem vojvodu avojvodkyne. Vojvoda žil posledné roky veľmi utiahnuto avojvodkyňa mala celé zástupy známych, ale nijakých blízkych priateľov.


  Smotánka, ktorá počas desiatich rokov jej manželstva neúnavne špekulovala opodrobnostiach ich vzťahu, teraz po roku smútku špekulovala znova.


  Vojvodkyňa sa stala vsalónoch obľúbenou témou rozhovorov. Ktovie, čo bude teraz robiť, keď je znova voľná... Ulovila vojvodu ako neznáme dievča apresvedčila ho, aby sa prvý raz vživote oženil.


  Čo urobí teraz?


  Aj ktosi iný premýšľal, čo vojvodkyňa urobí so svojou budúcnosťou, ale tá dáma premýšľala nahlas apočula ju jediná osoba, ktorá mohla uspokojiť jej zvedavosť.


  Barbara Leavensworthová bola vojvodkyninou priateľkou od útleho detstva, keď obe žili na vidieku vLincolnshire - Barbara ako dcéra vikára, Hannah ako dcéra statkára úctyhodného pôvodu so skromnými finančnými prostriedkami. Barbara ešte vždy žila vtej dedine srodičmi, no pred rokom sa vysťahovali zfary, lebo vikár odišiel do dôchodku. Nedávno sa zasnúbila snovým vikárom avauguste mali mať svadbu.


  Priateľky zdetstva si zostali blízke, aj keď žili ďaleko od seba. Vojvodkyňa sa po vydaji viac nevrátila do rodnej dediny, ahoci Barbaru často pozývala, aby knim prišla, nikdy nezostala tak dlho, ako by sa Hannah páčilo. Vojvoda jej jednoducho naháňal strach. Atak udržiavali priateľstvo prostredníctvom listov. Jedenásť rokov si aspoň raz do týždňa písali dlhé listy.


  Teraz Barbara prijala pozvanie, aby strávila nejaký čas vLondýne svojvodkyňou. Budeme nakupovať svadobné šaty na jedinom mieste vAnglicku, kde sa majú nakupovať, usilovala sa ju navnadiť vojvodkyňa. Keď má niekto plné truhlice peňazí, ľahko sa mu nakupuje, pomyslela si Barbara azúfalo krútila hlavou. Ale teraz, keď bola Hannah sama, potrebovala spoločnosť, aBarbara by najradšej chodila po kostoloch amúzeách. Jej snúbenec reverend Newcombe ju nabádal, aby len išla, trochu si užila abola oporou svojej priateľke, úbohej vdove. Keď sa napokon rozhodla ísť, trval na tom, aby si vzala ohromujúco veľkú sumu peňazí, kúpila si pekné šaty amožno aj jeden-dva čepce. Jej rodičia, ktorí vždy mali Hannah nesmierne radi amysleli si, že mesiac vspoločnosti priateľky ich dcére len prospeje, jej vnútili takisto dosť veľkú sumu. Ahovorili, nech si to pekne užije, veď onedlho začne žiť striedmym životom ako vikárova manželka.


  Keď Barbara prišla do domu Dunbartonovcov, pripadala si priam zvrátene bohatá. Hannah na ňu čakala vhale,niekoľko minút sa objímali, výskali ahíkali od radosti, obe rozprávali aani jedna nepočúvala, smiali sa od šťastia, že sú znova spolu. Keby ju vtej chvíli videla smotánka, ani by ju nespoznala anikto by sa jej nemohol čudovať. Hannah mala líca zružovené, oči veľké ako taniere, úsmev od ucha kuchu aaž pišťala od vzrušenia aradosti. Nepôsobila ani trochu tajomne.


  Avtedy si uvedomila, že vúzadí čaká gazdiná, azverila Barbaru do jej starostlivosti. Kým jej priateľku odviedli hore, aby si umyla ruky atvár,prezliekla sa aučesala, Hannah sa bezcieľne prechádzala po salóne.


  Znova bola pokojná ako vždy. Moja najdrahšia Barbara, mám ťa tak rada ako nikoho na tomto svete, pomyslela si, keď ju znova uvidela aobjala ju.


  „Som taká šťastná, že si prišla, Babs,“ zvolala azasmiala sa. „Keby si to náhodou nepochopila hneď pri príchode.“


  „No, zdalo sa mi, že si dala najavo trochu nadšenia,“ poznamenala Barbara aobe sa znova zasmiali.


  Hannah sa pokúšala spomenúť si vôbec, kedy sa naposledy smiala, ale akosi sa jej to nedarilo. No čo už. Žena sa nemôže smiať, keď drží smútok. Niekto by to mohol označiť za bezcitnosť.


  Celú hodinu sa zhovárali atentoraz sa navzájom počúvali,napokon Barbara položila priateľke otázku, ktorú mala na mysli od smrti vojvodu Dunbartona, hoci vliste sa otom nezmienila.


  „Čo budeš robiť teraz, Hannah?“ predklonila sa na stoličke. „Bez vojvodu musíš byť hrozne osamelá. Veď ste sa tak zbožňovali.“


  Barbara bola pravdepodobne jedna zmála ľudí vLondýne či vcelom Anglicku, ktorá skutočne verila, že sa mali radi. Amožno bola jediná.


  „Máš pravdu,“ vzdychla Hannah. Roztiahla dlaň aobzerala si tri prstene na prstoch sdokonalou manikúrou. Potom prihladila jemný biely mušelín svojich šiat. „Veru mi chýba. Stále musím myslieť na kadejaké hlúposti, čo mu chcem povedať, náhlim sa domov aaž vtedy si spomeniem, že už mu nemôžem nič porozprávať.“


  „Ale viem,“ poznamenala Barbara vážne asúcitne, „že veľmi trpel dnou avposledných rokoch mal vážne problémy so srdcom. Zdá sa mi, že to bolo požehnanie, keď koniec prišiel tak rýchlo.“


  Hannah to neprimerane pobavilo. ZBarbary bude ideálna manželka vikára, ak má hlavu plnú takých fráz.


  „Všetci by sme mali byť radi, keď príde náš čas,“ odvetila, „ale mám podozrenie, že ktomu srdcovému infarktu mu pomohlo hlavne to, že večer predtým si doprial biftek aclaret. Lekár ho varoval, aby žil striedmo, ato už desať rokov predtým, než som sa sním zoznámila, aodvtedy mu to zdôrazňoval každý rok. Vždy mu len odvrkol, že jeho náhrobný kameň mal byť obrastený machom už vtedy, keď som sa vdetskej izbe hrala sbábikami. Raz za čas sa mi dokonca ospravedlnil za to, že žije tak dlho.“


  „Ach, Hannah,“ vzdychla Barbara, lebo nevedela, čo iné povedať.


  „Napokon som tie reči ukončila tým, že som zložila veľmi zlú ódu snázvom Na vojvodu, ktorý mal zomrieť. Smial sa na nej tak schuti, až sa rozkašľal atakmer skutočne zomrel. Bola by som napísala ódu Na vojvodkyňu, ktorá mala byť vdovou, ale nevedela som si spomenúť na nič, čo by sa rýmovalo so slovom vdova, iba ak sova, ato sa mi zdalo hlúpe.“


  Usmiala sa aBarbara vybuchla do smiechu.


  „Ach, Hannah, ty si hrozná,“ vyhlásila.


  „To teda som, však?“ súhlasila Hannah.


  Obe sa rozosmiali.


  „Ale čo budeš robiť?“ Barbara zopakovala otázku apriamo pozrela na Hannah.


  „Samozrejme, budem robiť to, čo odo mňa smotánka očakáva,“ Hannah roztiahla na opierke stoličky druhú ruku aobdivovala svoje prstene. Mierne naklonila ruku dopredu, takže drahokamy zachytili svetlo prúdiace cez okno azatrblietali sa. „Nájdem si milenca, Babs.“


  Keď to vyslovila nahlas, znelo to trochu... zhýralo. Ale nebolo to zhýralé. Je slobodná. Voči nikomu nemá nijaké povinnosti. Bolo celkom prijateľné, aby vdova mala milenca - pod podmienkou, že by sním mala tajný pomer adiskrétne otom mlčala. Možno to nebolo celkom prijateľné, ale rozhodne proti tomu nemohol nikto nič namietať.


  Samozrejme, Barbara žila vinom svete.


  „Hannah!“ zvolala, do tváre jej stúpla červeň. „Ty si skutočne hrozná! To si povedala len preto, aby si ma vyľakala, aaj sa ti to podarilo. Takmer som omdlela. Buď vážna!“


  Hannah zdvihla obočie. „Ale ja to myslím vážne!“ namietla. „Mala som manžela aten zomrel. Nikto ho nemôže nahradiť. Mala som spoločníkov, ahoci som sa snimi vždy cítila dobre, nestačí mi to. Mám pri nich deprimujúci pocit, akoby to boli moji bratia. Potrebujem niekoho, kto by dodal môjmu životu... iskru. Potrebujem milenca.“


  „Vskutočnosti potrebuješ niekoho ľúbiť,“ vyhlásila Barbara rázne. „Mala by si sa do niekoho zamilovať, vydať sa zaňho amať sním deti. Viem, že si vojvodu ľúbila, Hannah, ale to nebola...“


  Zarazila sa aznova očervenela.


  „Romantická láska?“ Hannah dokončila vetu za ňu. „Tá strata aj tak bolí, Babs. Tu to bolí.“ Ukázala si na hruď. „Romantická láska predtým, než som ho spoznala, mi veľmi nepomohla, nezdá sa ti?“


  „Vtedy si bola ešte mladučké dievča,“ podotkla Barbara. „To, čo sa stalo, nebola tvoja vina. Časom príde aj láska.“


  „Možno.“ Hannah pokrčila plecami. „Ale neplánujem na ňu čakať, kým sa ukáže. Nemienim ju ani zúfalo hľadať apresviedčať samu seba, že som ju našla, keď to tak nebude, aby som nespadla do pasce nového manželstva hneď po tom predchádzajúcom. Som slobodná aplánujem zostať slobodná, kým sa nerozhodnem vzdať slobody, čo môže trvať poriadne dlho. Možno sa jej nikdy nevzdám. Vieš, vdovský stav má svoje výhody.“


  „Ach, Hannah,“ dohovárala jej Barbara. „Buď aspoň chvíľu vážna.“


  „Rozhodla som sa, že si nájdem milenca,“ vyhlásila Hannah. „Amyslím to vážne, Babs. Bude to voľný vzťah, slúžiaci len pre moje potešenie, anebudem nijako viazaná. Amusí to byť niekto hriešne krásny, diabolsky príťažlivý azvrátene dobrý milenec. Niekto, komu nezlomím srdce akto nebude túžiť po manželstve. Myslíš, že existuje taký ideál?“


  Barbara sa už znova usmievala - zdalo sa, že sa úprimne zabáva.


  „Hovorí sa, že vAnglicku je plno švihákov,“ odvetila. „Počula som, že všetci sú až nehorázne krásni. Samozrejme, ženy na nich letia - atúžia ich napraviť.“


  „Prečo by nejaká žena túžila zmeniť zhýralého šviháka na nudného džentlmena?“


  Chvíľu sa obe až prehýbali od smiechu. „Predpokladám, že pán Newcombe nie je švihák,“ nadhodila Hannah.


  „Simon?“ Barbara sa ešte vždy smiala. „Je kňaz, Hannah, úctyhodný, ale rozhodne nie nudný. Odmietam tvoje tvrdenie, že muži musia byť alebo zhýralí, alebo nudní.“


  „Nič také som netvrdila,“ ohradila sa Hannah. „Som si istá, že ten tvoj vikár je ideálny príklad romantického džentlmena.“


  Barbara sa zachichotala. „Viem si predstaviť, ako by sa zatváril, keby som mu to povedala, Hannah.“


  „Okrem spomínaných predností chcem od milenca len to, aby nemal oči pre nikoho, len pre mňa, kým budem chcieť, aby sa na mňa díval.“


  „Inými slovami, zaslepený obdivovateľ,“ poznamenala jej priateľka.


  „Vkladáš mi do úst pozoruhodne zvláštne slová, Babs,“ Hannah vstala apoťahala za šnúru, aby slúžka odniesla čajové šálky. „Chcem pravý opak. Veľmi mužného chlapa. Niekoho, kto mi bude oddaný, apritom to bude silná osobnosť.“


  Barbara súsmevom pokrútila hlavou arátala na prstoch: „Krásny, príťažlivý, oddaný, mužný. Zabudla som na niečo?“


  „Zdatný milenec,“ podotkla Hannah.


  „Skúsený milenec,“ opravila ju Barbara aznova očervenela. „Bože dobrý, veď to bude hračka nájsť takého chlapa, Hannah. Máš na mysli niekoho konkrétneho?“


  „Mám.“ Hannah počkala, kým slúžka odniesla podnos azatvorila dvere. „Hoci neviem, či je tento rok vmeste. Zvyčajne tu otomto čase býva. Nepotešilo by ma, keby tu nebol, ale ak bude treba, mám vtalóne aj zopár iných. Nemala by som stým mať problémy. Je odo mňa veľmi domýšľavé, ak poviem, že muži za mnou otáčajú hlavy, kam sa len pohnem?“


  „Možno je to domýšľavé, ale je to aj pravda,“ pripustila Barbara. „Vždy to tak bolo, už keď si bola dievča - muži otáčali hlavy stúžbou, ženy so závisťou. Nikoho neprekvapilo, keď sa vojvoda Dunbarton rozhodol urobiť zteba svoju vojvodkyňu, hoci bol celý život zaprisahaný starý mládenec. Ahoci to vskutočnosti nebolo tak.“


  Barbara sa dostala nebezpečne blízko ktéme,ktorá bola celých jedenásť rokov tabu. Zopár ráz to aj nadniesla vlistoch, ale Hannah na to nikdy neodpovedala.


  „Pravdaže to tak bolo,“ odvetila teraz Hannah. „Myslíš, že by mi venoval druhý pohľad, keby som nebola krásna, Babs? Ale bol láskavý. Zbožňovala som ho. Pôjdeme von? Alebo si po ceste unavená? Alebo sa rada nadýchaš čerstvého vzduchu atrochu si rozhýbeš nohy? Otomto čase bude vHyde Parku rušno atam treba ísť, nielen aby si videla, ale aj aby teba videli. Keď si vmeste, vyslovene sa to od teba žiada.“


  „Na základe predchádzajúcich návštev viem,“ odvetila Barbara, „že popoludní je vHyde Parku vždy viac ľudí než vcelej našej dedine na prvého mája. Nebudem tam poznať ani živú dušu abudem sa cítiť ako dedinčanka, ale čo tam po tom? Poďme. Zúfalo túžim trochu si rozhýbať kosti.“

  ŠLI SI PO ČEPCE apeši sa vybrali do parku. Hoci ešte nebolo leto, bol pekný deň - polooblačno, pofukoval mierny vetrík.


  Oblakov bolo viac ako slnka, no Hannah mala nad hlavou biely slnečník. Koniec koncov keď má taký pekný módny doplnok, prečo by ho nevystavila na obdiv?


  „Hannah,“ prihovorila sa jej Barbara, keď prechádzali bránou, „však si nemyslela vážne to, čo si hovorila pri čaji? Teda, čo plánuješ urobiť?“


  „Samozrejme, že to myslím vážne,“ ubezpečila ju Hannah. „Už nie som slobodné dievča ani vydatá dáma. Som bohatá vdova amám vysoké spoločenské postavenie. Dokonca som pomerne mladá. Aod dám, ktoré sú príslušníčkami smotánky, sa vyslovene žiada, aby mali milenca - pravda, pokiaľ je aj on príslušníkom smotánky apodľa možnosti slobodný.“


  Barbara vzdychla. „Dúfala som, že si žartovala,“ odvetila, „hoci som sa bála, že nie. Vidím, že si nabrala maniere amorálku tohto rýchleho sveta. Neschvaľujem to, čo máš vúmysle. Zdá sa mi to nemorálne, Hannah. Ačo je ešte dôležitejšie, neschvaľujem tvoju nerozvážnosť. Ty nie si taká ľahostajná, ako sa tváriš. Si schopná veľkej lásky. Ataký pomer by ti nepriniesol nič iné, len nespokojnosť, ba možno aj zlomené srdce.“


  Hannah sa zasmiala. „Vidíš tých ľudí? Spýtaj sa, koho chceš, každý ti povie, že vojvodkyňa Dunbartonová nemá srdce.“


  „Oni ťa nepoznajú,“ podotkla Barbara. „Ja viem, aká si. Samozrejme, teba nič neodradí, atak ti poviem iba jedno - aj tak ťa budem mať rada, Hannah. Vždy ťa budem mať rada. Nič mi vtom nezabráni.“


  „Bola by som radšej, keby si prestala,“ požiadala ju Hannah, „lebo smotánke sa naskytne zaujímavé divadielko - vojvodkyňa Dunbartonová vslzách avobjatí svojej spoločníčky.“


  Barbara neveľmi elegantne odfrkla aobe sa znova zasmiali.


  „Tak si teda budem šetriť dych abudem sa dívať na ten nevšedný výjav,“ vyhlásila Barbara. „Má ten tvoj úžasný chlap, ktorý možno je amožno nie je vLondýne, aj nejaké meno?“


  „Bolo by čudné, keby nemal meno,“ odvetila Hannah. „Volá sa Huxtable, Constantine Huxtable. Anemá titul. Nezdá sa ti ponižujúce, že doteraz som sa stýkala so samými markízmi asvojvodami, dokonca iskráľom, ateraz sa zaujímam omuža bez titulu? Hoci predsa len nie je celkom obyčajný plebej. Jeho otec bol gróf Merton - aon je jeho najstarší syn. Jeho matka bola grófka, ale bola pozoruhodne hlúpa. Predpokladám, že gróf bol pozoruhodne tvrdošijný. Vzali sa, no niekoľko dní po tom, čo sa im narodil najstarší syn. Vieš si predstaviť väčšiu pohromu? Tuším sa narodil dva dni po sobáši - atie dva dni ho navždy pripravili otitul grófa Mertona, ktorým by teraz bol, takže je len pánom Constantinom Huxtablom.“


  „Tak to je naozaj smola,“ pripustila Barbara.


  Kúsok od nich sa zhromaždili príslušníci smotánky vplnej sile arozhodli sa dopriať svojmu telu trochu pohybu. Boli tam nielen koče všetkých možných druhov, ale aj jazdci apeší, vyobliekaní podľa najnovšej módy, premieľali sa na smiešne malom kúsku parku - smiešne malom vzhľadom na to, aký bol veľký - usilovali sa vidieť každého abyť videní, apritom šíriť klebety, ktoré sa práve dopočuli, avypočuť si nové.


  Bola jar asmotánka sa už znova zišla vLondýne.


  Hannah zakrútila slnečníkom.


  „Vojvoda Moreland je jeho bratanec,“ dodala. „Pozoruhodne sa podobajú, hoci mne sa zdá vojvoda iba príťažlivý, zato pán Huxtable je až hriešne krásny. Terajší gróf Merton je takisto jeho bratanec, hoci vyzerajú úplne odlišne. Gróf je plavovlasý avyzerá tak trochu ako anjel, vôbec nepôsobí nebezpečne. Okrem toho sa vlani oženil slady Pagetovou, no ešte celkom neutíchli klebety, že prvého manžela zabila sekerou. Ten chýr sa dostal až ku mne na vidiek. Možno gróf nie je až taký krotký, ako sa zdá. Dúfam, že nie je, chudák. Vyzerá naozaj dobre!“


  „Pán Huxtable nie je plavovlasý?“ spýtala sa Barbara.


  „Ach, Babs,“ Hannah znova zakrútila slnečníkom, „poznáš tie busty asochy gréckych bohov zbieleho mramoru? Sú neopísateľne krásne, no až smiešne zavádzajúce, lebo Gréci žijú pri Stredozemnom mori aurčite nevyzerajú ako duchovia. Matka pána Huxtabla bola Grékyňa aon sa podal na ňu. Je ako grécky boh, ktorý ožil - čierne vlasy, tmavá pleť, tmavé oči. No atelo... Ale posúď sama, tamto prichádza.“


  Skutočne prichádzali na koňoch spolu sgrófom Mertonom agrófovým švagrom barónom Montfordom.


  Mala som pravdu, pomyslela si Hannah akriticky si obzerala pána Huxtabla. Pamäť ju neklamala, hoci ho nevidela už dva roky, keďže vlani strávila jar na vidieku, kde prežívala smútok. Postava dokonalá,na koni sa nádherne vynímala. Vysoký, štíhly, ale nádherne urastený asvalnatý tam, kde muž má byť svalnatý. Dlhé, mocné nohy sú umuža vždy výhoda. Tvár mámožno trochu hranatejšiu, než si pamätala, acelkom zabudla, že nos mal zrejme kedysi zlomený anenapravili mu ho dobre, takže ho nemal rovný. Ale napriek tomu bol taký krásny, až sa jej príjemne podlamovali kolená.


  Hriešne krásny.


  Bol celý včiernom - pravda, okrem hnedých bričesiek abielej košele. Čierny redingot mu zvýrazňoval svalnatú hruď aplecia atak mu priliehal na telo, až vyzeral ako jeho druhá koža. Aj čižmy acylinder mal čierne. Dokonca aj sedel na čiernom koni.


  Bože dobrý, pôsobí vyslovene nebezpečne, pomyslela si Hannah. Anedobytne ako stredoveká pevnosť. Vyzeral, akoby ju dokázal zdvihnúť jednou rukou arozdrviť jej všetky kosti.


  To je ten pravý! Aspoň na tento rok. Na budúci rok si vyberie iného. Alebo možno bude uvažovať otom, že sa do niekoho zaľúbi atrvalo sa usadí. Ale na to zatiaľ nie je pripravená. Tento rok chcela skúsiť čosi iné.


  „Ach, Hannah,“ vzdychla Barbara pochybovačne, „nevyzerá veľmi prívetivo. Bola by som radšej...“


  „Kto chce za milenca prívetivého muža, Babs?“ zasmiala sa Hannah. „To by bola hrozná nuda.“


  


  Auž som zase tu, pomyslel si Constantine Huxtable. Opäť prišiel do Londýna, aby tam strávil spoločenskú sezónu. Znova bol vHyde Parku, obklopený smotánkou, zjednej strany mal svojho druhostupňového bratanca Stephena, grófa Mertona, po druhom boku Montyho, teda baróna Montforda, manžela svojej sesternice Katherine.


  Akoby tu bol len včera! To už uplynul ďalší rok? Nemohol tomu uveriť. Myslel si, že tento rok sa ani nebude obťažovať cestovaním. Samozrejme, to si myslel každý rok, avždy napokon prišiel.


  Čosi ma sem neodolateľne láka, uvažoval, keď všetci traja nadvihli klobúky na pozdrav dvom starším dámam vo veľkých čepcoch, ktoré sa pomaly viezli vstaručkom koči, kde na kozlíku sedel ešte starší kočiš. Dámy zdvihli ruky na pozdrav akývli hlavou ako kráľovné.


  Rád trávil čas doma vAinsley Parku vGloucestershire. Nikde sa necítil taký šťastný ako na svojej farme, kde sa venoval rušnému vidieckemu životu. Keď bol na vidieku, sotva mu zostávalo trochu času pre seba. Určite sa nemohol sťažovať na osamelosť. Susedia ho stále pozývali, aby sa zúčastnil na ich spoločenských zábavách, hoci pochybovali ojeho aktivitách vAinsley.


  No avAinsley... Ten dom bol stále plný ľudí! Pred dvoma rokmi sa radšej utiahol do vdovského domu, aby mal trochu súkromia - auvoľnil miesto pre nových príchodzích. Istý čas tam mal pokoj, pravda, iba dovtedy, kým túto zimu skupinka detí neobjavila zimnú záhradu anepremenila ju na herňu. Potom sa, samozrejme, prihrnuli do kuchyne, lebo potrebovali riad avodu pre svoje bábiky a...


  Keď jedného dňa nebola doma kuchárka, Constantine musel sám hľadať vkomore plechovku so sladkými sušienkami apotom sdeťmi popíjal čaj.


  Nečudo, že každý rok hľadal únik vLondýne. Človek si niekedy potrebuje aj oddýchnuť. Azachovať si zdravý rozum.


  „Vždy mi dobre padne vrátiť sa do mesta,“ nadhodil Monty veselo.


  „Mňa veru nedávno vykázali zvlastného domu,“ posťažoval sa Stephen.


  „Dámy musia obdivovať dediča bez zasahovania mužov,“ poznamenal Monty. „Mne sa zdá, že teraz by ste tam ani nechceli byť, Stephen. Keď si vaše sestry dali tú námahu apozvali desať dám, aby snimi obdivovali dieťa apriniesli dary, tie zas bude obdivovať Cassandra avšetky budú nad nimi vzdychať. Ach!“ teatrálne sa striasol.


  Stephen sa uškrnul. „Niečo pravdy na tom bude, Monty.“


  Manželka mu nedávno porodila syna. Ich prvé dieťa, dediča. Budúceho grófa Mertona. Ale Constantina to netrápilo. Po jeho otcovi sa stal grófom jeho brat Jon ateraz je grófom Stephen. Nakoniec bude grófom Stephenov syn. SCassandrou možno splodia ešte celý rad náhradníkov. Constantine sa však grófom nikdy nestane.


  Nezáležalo mu na tom. Vždy vedel, že nebude grófom, abolo mu to jedno.


  Zastavili sa pri dvoch známych aprehodili snimi pár slov. Park bol plný tvárí, ktoré poznal. Constantine sa ležérne poobzeral dookola anevidel takmer nikoho nového, iba ak novú úrodu mladých dám súcich na vydaj, ktoré si prišli do Londýna hľadať partiu.


  Niektoré boli naozaj krásne. Ale Constantina ohromilo, ako sucho to konštatuje. Pohľad na ne vňom nevzbudil záujem. Apritom ich mohol obdivovať bez strachu, že bude pôsobiť trúfalo. To, že bol nemanželský syn, bola len právnická taľafatka. Pravda, nemohol zdediť otcov titul amajetky sním spojené, ale nemalo to nijaké následky na jeho postavenie - bol synom grófa apo otcovej smrti zostal dobre finančne zabezpečený.


  Keby chcel, mohol by si preberať medzi mladými ženami averil, že by mal úspech. Ale mal tridsaťpäť rokov atieto nové krásky vyzerali ako deti. Väčšina znich mala sedemnásť-osemnásť rokov.


  Trochu ho to vyplašilo. Mladší už veru nebude. Nikdy netúžil prežiť celý život ako slobodný muž. Tak kedy sa chce oženiť? Aským?


  Pravda, trochu si pokazil vyhliadky, keď pred pár rokmi kúpil Ainsley Park aprichýlil doň neželané spoločenské živly - tulákov, zlodejov, bývalých vojakov, duševne postihnutých, prostitútky, slobodné matky aich potomstvo... Panské sídlo Ainsley sa po dlhých rokoch tvrdej práce napokon stalo výnosné.


  Ale mladá žena, najmä urodzeného pôvodu, by sa určite nepotešila, keby mala žiť vtakej spoločnosti - navyše vo vdovskom dome. Asi pred mesiacom si deti uzurpovali jeho obývačku apremenili ju na detskú izbu pre bábiky, po čaji vzimnej záhrade však sotva udržali otvorené oči.


  „Budem hádať,“ Monty sa naklonil ku Constantinovi. „Tá vtom zelenom?“


  Constantine si uvedomil, že uprene hľadí na dve mladé dámy sprísne sa tváriacimi slúžkami - avšetky štyri si to všimli. Dievčatá sa rozchichotali,slúžky hrozivo pristúpili bližšie.


  „Tá je krajšia ztých dvoch,“ pripustil Constantine aodvrátil pohľad. „Ale tá vružovom má lepšiu postavu.“


  „Rád by som vedel, ktorá znich má bohatšieho otca,“ poznamenal Monty.


  „Vojvodkyňa Dunbartonová je znova vmeste,“ oznámil Stephen, keď sa všetci traja pohli ďalej. „Aje krajšia ako predtým. Zrejme len nedávno odložila smútok. Ideme ju pozdraviť?“


  „Rozhodne,“ vyhlásil Monty ašikovne kľučkoval na koni pomedzi koče ajazdcov, kým sa nedostali kchodcom držiacim sa vyhradeného chodníčka.


  Konečne ju Constantine zbadal. Ale ako by ju mohol niekto nezbadať? Bola štíhla ako prútik, mala alabastrovú pleť anádherne belasé oči.


  Keby sa tá žena bola rozhodla, že znej bude kurtizána, anie Dunbartonova manželka, teraz by bola najslávnejšou kurtizánou vAnglicku azarobila by celý majetok. Samozrejme, ona aj tak zarobila majetok, keď presvedčila toho starca, aby sa prvý raz vživote oženil. Apotom zneho vyžmýkala všetko, čo nebolo obmedzené dedičským právom.


  Vedľa nej kráčala úctyhodná spoločníčka, no stredobodom pozornosti - väčšinou mužskej -, bola vdova, tajomne sa usmievala,občas zašermovala prstom, na ktorom sa trblietal taký veľký diamant, že by ním omráčila každého, kto by si nedal pozor apriveľmi sa knej priblížil.


  „Ach,“ odvrátila pohľad od obdivovateľov, ktorých unášal dav, „lord Merton. Stále rovnako anjelsky krásny. Dúfam, že lady Pagetová vie oceniť hodnotu svojej trofeje.“


  Hovorila tichým, príjemným hlasom. Samozrejme, ona nikdy nemusela rozprávať nahlas. Len čo otvorila ústa, všetci navôkol stíchli apočúvali.

